section_heading: Obnova nezavisnosti
paragraph_text: Referendum o neovisnosti Estonije održan je 3. ožujka 1991. godine i na njemu se 78.4% glasača izjasnilo za neovisnost od Sovjetskog Saveza.<ref> Nekoliko dana kasnije, održan je svesovjetski referendum o opstanku zajedničke sovjetske države, koji su estonske vlasti bojkotirale, a glasanje je održano jedino na sjeveroistoku zemlje, u većinski ruskim područjima.<ref> Dan poslije neuspješnog državnog udara u Moskvi, 20. kolovoza 1991., estonski je parlament i službeno proglasio obnovu nezavisnosti Estonije.<ref><ref> Već 17. rujna iste godine, Republika Estonija postala je punopravnom članicom Ujedinjenih naroda. Prva zemlja koja je priznala obnovljenu estonsku nezavisnost bio je Island.